钦定古今图书集成/明伦汇编/官常典/第791卷 > 王居卿
## 钦定古今图书集成/明伦汇编/官常典/第791卷 > 王居卿

按《宋史》本传：“居卿字寿朋，登州蓬莱人。以进士至知
齐州，提举夔路、京东刑狱、盐铁判官。建言商贾转百
货市塞上者，听以家赀抵于官，为给长券，至卖所，并
轮征税直，公私便之。出知扬州，改京东转运使。青州
河贯城中，苦泛溢为病。居卿即城立飞梁，上设楼橹，
下建门，以时闭启，人诵其智。徙河北路，河决曹村，居”
卿立软、横二埽以遏怒流，而不与水争。朝廷赏其功，
建以为《都水法》。召拜户部副使、提举市易，擢天章阁
待制、河北都转运使、知秦州、太原府，卒，年六十二。居
卿俗吏，特以言利至从官。